ग्रामीणों ने बताया पूर्व सरकार द्वारा बनाए गए शौचालय काफी घटिया व मानक विहीन बनाए गए थे। इसके चलते उनका अस्तित्व खत्म हो गया। ग्रामीणों ने पुरजोर तरीके से शौचालय की मांग की। जिसपर ग्राम पंचायत अधिकारी ने बताया बजट के अभाव में ग्रामीणों को शौचालय का लाभ नहीं दिया जा सकता है जिससे गांव की ज्यादातर आबादी आज भी खुले में शौच जाने को विवश हैं। सौभाग्य योजना के तहत ग्रामीणों ने आरोप लगाया कि इस योजना में मिलने वाला एल०ई०डी० बल्ब अभी तक उपलब्ध नहीं कराया गया है। जिस पर अवर अभियंता राजेश गौतम ने कहा कि कार्यदाई संस्था को नोटिस देकर स्पष्टीकरण मांगा जाएगा।